|  |  |
| --- | --- |
| **ՀԻՄՆԱՎՈՐՈՒՄ**  **«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2022 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ՎԵՐԱԲԱՇԽՈՒՄ ԵՎ ԼՐԱՑՈՒՄ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2021 ԹՎԱԿԱՆԻ ԴԵԿՏԵՄԲԵՐԻ 23-Ի N 2121-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՏԱՐԱԾՔԱՅԻՆ ԿԱՌԱՎԱՐՄԱՆ ԵՎ ԵՆԹԱԿԱՌՈՒՑՎԱԾՔՆԵՐԻ ՆԱԽԱՐԱՐՈՒԹՅԱՆԸ ԳՈՒՄԱՐ ՀԱՏԿԱՑՆԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՎԵՐԱԲԵՐՅԱԼ** | |
|  | 1. **Անհրաժեշտությունը** |
|  | Որոշման ընդունման անհրաժեշտությունը պայմանավորված է ՀՀ տարածքային կառավարման և ենթակառուցվածքների նախարարության տեխնիկական հագեցվածության բարելավմամբ։ |
|  | **2. Ընթացիկ իրավիճակը և խնդիրները** |
|  | 1001-11001 «Տարածքային կառավարման և ենթակառուցվածքների քաղաքականության մշակում և ծառայությունների մատուցում» միջոցառման «Կառավարչական ծառայություններ» հոդվածով աուդիտորական ծառայությունների ձեռքբերման գծով կայացած մրցույթի արդյունքներով հաղթող է ճանաչվել «ԲԻ-ԴԻ-Օ Արմենիա ՓԲԸ»-ն, որի հետ ս/թ փետրվարի 24-ին կնքվել է 34,788.0 հազ. դրամ արժեքով պայմանագիր։ Արդյունքում, տնտեսվող գումարը կազմում է 15,612.0 հազ. դրամ:  1101-31001 «ՀՀ տարածքային կառավարման և ենթակառուցվածքների նախարարության կարողությունների զարգացում և տեխնիկական հագեցվածության ապահովում» միջոցառման շրջանակներում նախարարության տեխնիկական հագեցվածությունը բարելավելու, այդ թվում՝ քաղծառայության մրցույթներ անցկացնելու նպատակով, ինչպես նաև աշխատակազմի գործառույթների իրականացման համար օգտագործվող տարբեր համակարգչային ծրագրերի, մասնավորապես՝ ընդերքի և ճանապարհային քարտեզների, պետական գույքի հաշվառման համակարգի ծրագրի և այլ ծրագրերի, անխափան կիրառման համար անհրաժեշտություն է առաջացել ձեռք բերել բավարար տեխնիկական պարամետրերով համակարգչային նոր հավաքածու:  Միաժամանակ նախատեսվում է ձեռք բերել նաև ՀԾ-Ձեռնարկություն հաշվապահական համակարգչային ծրագրային փաթեթ, որը հնարավորություն կտա նաև կառավարել մարդկային ռեսուրսները, վարել բազմամասնաճյուղային հաշվառում, ձևավորել և ստանալ տարաբնույթ վերլուծական հաշվետվություններ և այլն:  Բացի վերը նշվածը, նախատեսվում է ձեռք բերել նաև աթոռ, սեղան, օդորակիչ և սվիչ, որոնցից ձեռք չի բերվել վերջին տարիներին։ |
|  |
|  | **3.Կարգավորման նպատակը և բնույթը**  ՀՀ տարածքային կառավարման և ենթակառուցվածքների նախարարության տեխնիկական հագեցվածության բարելավում: |
|  | **4. Նախագծի մշակման գործընթացում ներգրավված ինստիտուտները և անձինք** |
|  | Որոշման նախագիծը մշակվել է ՀՀ տարածքային կառավարման և ենթակառուցվածքների նախարարության կողմից: |
|  | **5. Ակնկալվող արդյունքը**  ՀՀ տարածքային կառավարման և ենթակառուցվածքների նախարարության տեխնիկական հագեցվածության բարելավման արդյունքում ձեռք կբերվեն համակարգչային նոր հավաքածուներ, որոնց տեխնիկական պարամետրերը կբավարարեն ներկայում կիրառվող համակարգչային ծրագրերին, ինչպես նաև հաշվապահական համակարգչային ծրագրային փաթեթ, աթոռ, սեղան, օդորակիչ և սվիչ: |
|  | **6. Տեղեկատվություն**  «Հայաստանի Հանրապետության 2022 թվականի պետական բյուջեի մասին» օրենքում վերաբաշխում և լրացում, Հայաստանի Հանրապետության կառավարության 2021 թվականի դեկտեմբերի 23-ի N 2121-Ն որոշման մեջ փոփոխություններ և լրացումներ կատարելու մասին» ՀՀ կառավարության որոշման նախագծի ընդունման կապակցությամբ պետական կամ տեղական ինքնակառավարման մարմնի բյուջեում եկամուտների և ծախսերի ավելացում կամ նվազեցում չի նախատեսվում:  «Հայաստանի Հանրապետության 2022 թվականի պետական բյուջեի մասին» օրենքում վերաբաշխում և լրացում, Հայաստանի Հանրապետության կառավարության 2021 թվականի դեկտեմբերի 23-ի N 2121-Ն որոշման մեջ փոփոխություններ և լրացումներ կատարելու մասին» ՀՀ կառավարության որոշման նախագծի ընդունման կապակցությամբ այլ նորմատիվ իրավական ակտեր ընդունել անհրաժեշտ չէ:  7**. Կապը ռազմավարական փաստաթղթերի հետ, Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ.**  Նախագիծը բխում է ՀՀ կառավարության 2021 թվականի օգոստոսի 18-ի «Հայաստանի Հանրապետության կառավարության 2021-2026 թվականների ծրագրի մասին» N **1363-Ա** որոշմամբ հաստատված Հավելվածի «6. Ինստիտուցիոնալ զարգացում» բաժնի «6.1 Ռազմավարական պլանավորում և քաղաքականությունների մշակում» ենթաբաժնի վերջին՝ «Նշանակալիորեն ուժեղացվելու են ռազմավարությունների ու քաղաքականությունների համակարգման ու ներդաշնակեցման կարողությունները, այդ թվում՝ պատշաճ մարդկային կարողությունների ներգրավման և տեղեկատվական կառավարման համակարգերի ներդրման միջոցով» պարբերությունից։ |